Vier in klapmusse oorval egpaar op plaas(Argieffoto: Pexels) ŉ Egpaar is Donderdag op hul plaas digby die Hankey-omgewing in die Oos-Kaap deur vier gewapende mans oorval en beroof. Dit is die tweede plaasaanval wat die afgelope week in die Hankey-gebied aangemeld is. Volgens die polisie het die verdagtes ŉ vuurwapen op die egpaar, onderskeidelik 56 en 60 jaar oud, gerig en hulle daarna met elektriese kabels vasgemaak. “Die verdagtes het ŉ kluis in die huis oopgemaak en ŉ vuurwapen en ŉ onbekende getal patrone daaruit gesteel. Hulle het ook juwele, twee televisiestelle, ŉ skootrekenaar, selfone en drank gebuit. Hulle het daarna gevlug,” lui ŉ verklaring van die polisie. Die egpaar het ŉ uur ná die verdagtes gevlug het, daarin geslaag om hulself los te wikkel en kon alarm maak. “Enigiemand met meer inligting wat tot die inhegtenisneming van die verdagtes kan lei, kan die ondersoekbeampte, kapt. Trevor Engelbrecht by 082 441 7735 skakel of die Stop Misdaadnommer by 08600 10111 kontak.” Bobby Stevenson, DA-lid van die Oos-Kaapse wetgewer, sê die twee aanvalle wat kort na mekaar in die Hankey-omgewing afgespeel het, beklemtoon die kwesbaarheid van die boeregemeenskap in die Oos-Kaap. “Ek spreek voortdurend die kwessie van landelike veiligheid aan by die beraad oor landelike veiligheid in die Oos-Kaap. Gereelde plaasaanvalle soos hierdie kan ‘n katastrofiese impak op landelike veiligheid en die lewensvatbaarheid van die landbousektor in die provinsie hê,” het Stevenson bygevoeg. Hy stel die volgende stappe voor om die landelike veiligheid in die provinsie te verbeter: